**Ministru kabineta noteikumu projekta “Tiesu ekspertu sertifikācijas un resertifikācijas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Tiesu ekspertu sertifikācijas un resertifikācijas kārtība” (turpmāk – Noteikumu projekts) izstrādāts saskaņā ar Tiesu ekspertu likuma 8. panta trešo un ceturto daļu, 9. panta otro daļu. Minētajās tiesību normās ietverts deleģējums Ministru kabinetam noteikt tiesu eksperta kandidāta pieteikšanās kārtību sertifikācijai; tiesu ekspertu eksāmena saturu; tiesu ekspertu sertifikācijas kārtību; tiesu ekspertu sertifikācijai nepieciešamo minimālo zināšanu apjomu; tiesu ekspertu sertifikācijas maksu, sertifikācijas maksas atvieglojumus un apmēru, kā arī maksāšanas kārtību; tiesu ekspertu resertifikācijas kārtību; tiesu ekspertu resertifikācijas prasības; tiesu ekspertu resertifikācijas maksu un maksāšanas kārtību; apstiprināt tiesu eksperta sertifikāta paraugu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 15. martā stājās spēkā Tiesu ekspertu likums, kura 8. panta trešajā un ceturtajā daļā, kā arī 9. panta otrajā daļā paredzēts deleģējums Ministru kabinetam noteikt tiesu eksperta kandidāta pieteikšanās kārtību sertifikācijai; tiesu ekspertu eksāmena saturu; tiesu ekspertu sertifikācijas kārtību; tiesu ekspertu sertifikācijai nepieciešamo minimālo zināšanu apjomu; tiesu ekspertu sertifikācijas maksu, sertifikācijas maksas atvieglojumus un apmēru, kā arī maksāšanas kārtību; tiesu ekspertu resertifikācijas kārtību; tiesu ekspertu resertifikācijas prasības; tiesu ekspertu resertifikācijas maksu un maksāšanas kārtību; apstiprināt tiesu eksperta sertifikāta paraugu.  Tiesu ekspertu likuma pārejas noteikumu 2. punktā noteikts, ka līdz šā likuma 8. panta trešajā un ceturtajā daļā un 9. panta otrajā daļā paredzēto Ministru kabineta noteikumu spēkā stāšanās dienai, bet ne ilgāk kā līdz 2016. gada 31. jūlijam ir spēkā Ministru kabineta 2008. gada 10. jūnija noteikumi Nr. 427 “Tiesu eksperta sertifikācijas un resertifikācijas kārtība” (turpmāk – Noteikumi). Noteikumi paredzēja kārtību, kādā notiek tiesu eksperta amata kandidāta sertifikācija un tiesu ekspertu resertifikācija, tiesu eksperta sertifikāta darbības apturēšana un sertifikāta atņemšana, noteica maksājumu apmēru, kā arī apstiprināja tiesu eksperta sertifikāta paraugu, kā arī paredzēja tiesu ekspertu sertifikācijas komisijas darbību un kompetenci, tiesu eksperta kandidāta pieteikšanās kārtību sertifikācijai, tiesu ekspertu sertifikācijai nepieciešamo minimālo zināšanu apjomu, tiesu ekspertu resertifikācijai nepieciešamo zināšanu apjomu.  Noteikumu projektā tiek saglabāta Tiesu ekspertu padomes (turpmāk – padome) loma tiesu eksperta kandidāta sertifikācijas procesa nodrošināšanā, veicot sagatavošanās darbus eksāmena organizēšanā, nodrošinot eksāmena tehniskā darba norisi, izstrādājot un apstiprinot eksāmena jautājumus tiesu ekspertu specialitātēs un nodrošinot eksāmena darbu glabāšanu, kā arī resertifikācijas procesa nodrošināšanā. Tāpat padomes loma tiek saglabāta galīgā lēmuma pieņemšanā par sertifikāta izsniegšanu sertifikācijas vai resertifikācijas procesā.  Noteikumu projektā noteikta sertifikācijas maksa vienlaikus ne vairāk kā divās tiesu eksperta specialitātēs 85 *euro*. Tāpat noteikts 50% maksas atvieglojums, iestājoties Noteikumu projektā minētajiem gadījumiem, proti, ja kandidāts kārto tikai eksāmena otro daļu, jo iepriekšējo piecu gadu laikā jau ir ieguvis tiesu eksperta sertifikātu kādā no specialitātēm un gadījumā, ja kandidāts noteiktā termiņā kārto eksāmenu atkārtoti. Resertifikācijas maksa ne vairāk kā divās tiesu eksperta specialitātēs vai par vienu komplekso resertifikāciju noteikta 15 *euro* apmērā, lai segtu ar resertifikācijas organizēšanu saistītos izdevumus.  Tiesu eksperta kandidātiem tiesu medicīnas eksperta un tiesu psihiatrijas eksperta specialitātēs sertifikācijas maksa vienlaikus ne vairāk kā divās tiesu medicīnas vai tiesu psihiatrijas eksperta specialitātēs Noteikumu projektā noteikta 7 *euro* apmērā. Savukārt resertifikācijas maksa tiesu medicīnas eksperta un tiesu psihiatrijas eksperta specialitātēs noteikta 10 *euro* apmērā.  Tiesu eksperta likuma 18. panta pirmajā daļā noteikts, ka padome ir tiesu ekspertu pārvaldības un uzraudzības institūcija, kura cita starpā, lemj par tiesu eksperta sertifikāta izsniegšanu, tā darbības apturēšanu, atjaunošanu un izbeigšanu. Tāpat, saskaņā ar šā likuma 8.panta otro daļu tiesu eksperta sertifikācijas eksāmenu organizē un nodrošina un saskaņā ar 8.panta ceturto daļu tiesu eksperta resertifikāciju veic padome. Līdz ar to secināms, ka tiesu ekspertu sertifikāciju un resertifikāciju padome īsteno tai uzlikto valsts pārvaldes (izpildvaras) funkciju ietvaros un saskaņā ar Pievienotās vērtības nodokļa likuma 3.panta astoto daļu pievienotās vērtības nodoklis sertifikācijas un resertifikācijas maksai nav piemērojams.  Noteikumu projektā tiek saglabāta eksāmena organizēšanas līdzšinējā kārtība, proti, tiesu eksperta amata kandidātam ir noteiktas prasības, kas izpildāmas pirms eksāmena kārtošanas. Papildus tiek noteikts, ja kandidāts apmācības laikā izmanto tiesu ekspertīzes metodi, kas nav reģistrēta padomē, viņš divu nedēļu laikā pēc apmācības uzsākšanas iesniedz to padomē apstiprināšanai un reģistrēšanai, kā arī kandidāts pieteikumam par eksāmena kārtošanu pievieno dokumentus, kas apliecina ekspertīzē izmantotās metodes zinātnisko pamatotību, ja ekspertīze nav veikta, izmantojot padomē reģistrētu metodi. Minētais saistāms ar Tiesu ekspertu likuma 14.panta otrās daļas 11.punktā nostiprināto principu, ka tiek izmantotas padomē reģistrētas metodes. Padome minētās metodes reģistrē saskaņā ar Tiesu ekspertu likuma 18.panta pirmās daļas 5.punktu.  Tiesu ekspertu sertifikācijai nepieciešamais zināšanu apjoms ir vispārīgi noteikts Noteikumu projektā un tas īstenojams, apgūstot padomē apstiprināto apmācības programmu, kurai ir divas daļas – vispārīgā daļa un speciālā daļa. Noteikumu projektā ir noteikts, ka kandidātam ir nepieciešams apgūt tiesu ekspertam nepieciešamās juridiskās un vispārīgās tiesu ekspertīžu teorētiskās zināšanas, kas ir vienādas visās specialitāšu programmās, savukārt atkarībā no izvēlētās specialitātes nepieciešams apgūt atšķirīgas un specifiskas tēmas izvēlētajā specialitātē, jāveic praktiski mācību ekspertīzes uzdevumi, jāgatavo mācību ekspertīžu atzinumi noteiktā jomā. Tiesu ekspertīžu iestāde, ja tā īsteno apmācību, iekšējās kārtības noteikumos nosaka kārtību, kādā tiek apmācīts tiesu eksperta amata kandidāts un kādi noteikumi jāievēro sastādot mācību ekspertīžu eksperta atzinumus, piemēram, to, ka mācību ekspertīzes tiek veiktas ievērojot personas datu aizsardzības prasības.  Tāpat Noteikumu projektā noteikta kārtība, kādā tiek paziņots par apmācības programmas apguves uzsākšanu, maiņu.  Padome ne retāk kā reizi gadā oficiālajā izdevumā “Latvijas Vēstnesis” izsludina tiesu eksperta kvalifikācijas eksāmenu, kā arī ievieto attiecīgu informāciju Tiesu administrācijas mājaslapā internetā. Sludinājumā norāda pieteikšanās termiņu, kas nevar būt mazāks par 20 dienām no sludinājuma publicēšanas dienas, lai personām būtu iespējams pēc sludinājuma publicēšanas sagatavot pieteikumu dalībai tiesu eksperta kvalifikācijas eksāmenā.  Tiek saglabātas arī līdzšinējās prasības attiecībā uz iesniedzamajiem dokumentiem pirms eksāmena kārtošanas, precizējot pašreizējo kārtību ar prasību iesniegt apmācību laikā sagatavoto kvalifikācijas darbu par tēmu izvēlētajā tiesu eksperta specialitātē, lai būtu iespējams pārbaudīt kandidāta vispārīgās zināšanas izvēlētajā specialitātē. Tā kā saskaņā ar Tiesu eksperta likuma 18. panta pirmās daļas pirmo punktu Tiesu ekspertu padome apstiprina apmācības programmas tiesu ekspertu specialitātēs, līdz ar to, lai sekmīgi apgūtu apmācību programmu, ir jāizstrādā kvalifikācijas darbs. Kā iepriekš minēts, apmācību programmas saturu, līdz ar to arī kvalifikācijas darbam izvirzītās prasības, noteiks Tiesu ekspertu padome, it īpaši ņemot vērā, ka katrā konkrētajā tiesu eksperta specialitātē šīs prasības ir atšķirīgas, jo tiek strādāts ar atšķirīgām ekspertīžu metodēm  Noteikumu projekts precizē arī tiesu eksperta amata kandidātu tiesu psiholoģijas jomā pieteikumam pievienojamo dokumentu sarakstu, proti, minētajā specialitātē pieteikumam pievieno arī apliecību par speciālo zināšanu bērnu tiesību aizsardzības jomā apgūšanu sertifikāta iegūšanai tiesu eksperta specialitātē “Bērnu psiholoģiskā stāvokļa izpēte”. Minētās normas spēkā stāšanās paredzēta ar 2018. gada 1. jūliju, lai sagatavotu nepieciešamos grozījumus normatīvajos aktos un tiesu eksperta amata kandidāti apgūtu noteiktās zināšanas. Minētā norma Noteikumu projektā iekļauta nolūkā sekmēt tiesu ekspertu tiesu psiholoģijas specialitātē zināšanas bērnu tiesību jautājumos, jo saskaņā ar Bērnu tiesību aizsardzības likuma 5.2 pantu psihologiem, kas gatavo atzinumus tiesībsargājošām iestādēm, jāapgūst speciālās zināšanas bērnu tiesību aizsardzības jomā un jābūt attiecīgajai pieredzei. Līdzvērtīga norma nosakāma arī tiesu ekspertiem tiesu psiholoģijas specialitātē “Bērnu psiholoģiskā stāvokļa izpēte”. Minētais attiecas arī uz tiesu ekspertu resertifikācijas procesu, jo saskaņā ar Ministru kabineta 2014. gada 1. aprīļa noteikumu Nr.173 “Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” 5.punktā paredzēts, ka speciālists periodiski ik pēc pieciem gadiem pilnveido zināšanas bērnu tiesību aizsardzības jomā, apgūstot zināšanu pilnveides izglītības programmu 24 akadēmisko stundu apmērā.  Noteikumu projektā tiek paredzēta arī rēķinu par sertifikācijas vai resertifikācijas maksu sagatavošanas kārtība, proti, to sagatavos Tiesu administrācija pēc informācijas saņemšanas no padomes par tiesu ekspertu amata kandidātu vai resertificējamo tiesu ekspertu skaitu. Rēķinu apmaksu veic persona piecu dienu laikā. Par rēķina apmaksu pārliecinās Tiesu administrācija, par ko informē padomi. Minētā kārtība samazinās iesniedzamo dokumentu skaitu, jo par rēķinu samaksu pārliecināsies samaksu saņēmusī iestāde.  Noteikumu projektā tiek saglabāta prasība izskatīt un recenzēt dokumentus pirms eksāmena, noteikts recenzijā norādāmais, termiņš, kādā jāsniedz recenzija, kā arī Noteikumu projekts papildināts ar recenzenta tiesībām lūgt iesniegt papildu materiālus, kas nepieciešami atzinuma izvērtēšanai, lai recenzentam būtu iespējams jau pirms eksāmena dienas pēc iespējas vispārīgāk izvērtēt recenzējamos dokumentus.  Noteikumu projektā tiek saglabāta tiesu ekspertu eksaminācijas komisija, kas pārbauda kandidāta zināšanas izraudzītajā specialitātē, novērtē to, kā viņš pārzina normatīvos aktus, kas regulē tiesu eksperta darbību, viņa prasmi sastādīt eksperta atzinumu un kārtot lietvedību. Eksāmens var notikt, ja komisijas darbā piedalās komisijas priekšsēdētājs un vismaz puse komisijas locekļu. Tiesu ekspertu likuma 7. panta otrā daļa, kas noteic eksaminācijas komisijas sastāvu, ir nošķirama no Noteikumu projekta 31.punktā iekļautā eksaminācijas komisijas locekļu minimālā skaita, lai eksāmens varētu notikt. Noteikumu projekta saturs nav pretrunā Tiesu ekspertu likuma tvērumam, jo neizslēdz iespēju, ka eksāmena norise notiek klātesot visiem eksaminācijas komisijas locekļiem. Vienlaikus Noteikumu projektā paredzēts, ka eksāmena norisē jāpiedalās vairāk kā pusei komisijas locekļu, tādējādi garantējot gan eksāmena komisijas neitralitāti, gan neradot riskus, ka kāda eksāmena komisijas locekļa neesamība liedz notikt eksāmenam.  Eksāmena norise tiek saglabāta līdzšinējā formā, tāpat tiek saglabātas padomes tiesības lemt par to, vai kandidāta neierašanās iemesls ir bijis attaisnojošs vai nē, attiecīgi neatmaksājot maksu par eksāmenu vai lemjot, ka atkārtoti tā nav jāmaksā, ja neierašanās ir bijusi attaisnota.  Pirms eksāmena komisijas priekšsēdētājs informē kandidātus par eksāmena norises kārtību un komisijas sastāvu. Tāpat tiek paredzēts, ka eksāmenam ir 2 daļas: vispārīgā daļa, kurā tiek aizpildīts tests ar 60 jautājumiem, un speciālā daļa, kurā kandidāts mutiski sniedz atbildes uz biļetē norādītajiem trijiem jautājumiem par apmācības programmas speciālo daļu un aizstāv recenzētos atzinumus. Trešais jautājums var būt formulēts kā uzdevums, kura izpildei ir nepieciešamas praktiskās zināšanas.  Noteikumu projektā paredzēts, ka pirmā daļa jāveic stundas laikā, pēc kuras tiek pasludināts pārtraukums, lai izvērtētu testus. Gadījumā, ja netiek savākts nepieciešamais punktu skaits (vismaz 45 punkti) pirmajā daļā, kandidātam nav tiesību piedalīties eksāmena otrajā daļā.  Tāpat Noteikumu projektā paredzēts, ka kandidāts kārto tikai eksāmena otro daļu, ja iepriekšējo piecu gadu laikā jau ir ieguvis tiesu eksperta sertifikātu kādā no specialitātēm. Šādā gadījumā kandidāts ir daļēji atbrīvots no sertifikācijas maksas.  Tiek noteikts laiks (30 minūtes), kādā jāsagatavo atbildes uz eksāmena otrās daļas jautājumiem un kādā jāsniedz atbildes (10 minūtes) eksaminācijas komisijai par katru jautājumu. Komisijas locekļiem un recenzentam ir tiesības uzdot jautājumus, lai precizētu atbildes.  Pēc kandidātu noklausīšanās komisijas priekšsēdētājs atklāj vērtējuma apspriedi. Apspriedes laikā katrs komisijas loceklis, recenzents un pieaicinātais klātesošais tiesu eksperts novērtē kandidāta sniegtās atbildes uz biļetē norādītajiem jautājumiem, iesniegtos atzinumus, to recenzijas un atzinumu aizstāvēšanu un iesniedz komisijas sekretāram eksāmena vērtēšanas veidlapu. Kandidātu atbildes komisija vērtē 10 ballu sistēmā atbilstoši kritērijiem, kas noteikti Noteikumu projektā un tā pielikumos.  Vērtējumu ieraksta protokolā. Komisijas locekļiem ir tiesības lūgt ierakstīt protokolā viņu atsevišķo viedokli par vērtējumu vai eksāmena norisi.  Pēc eksāmena vērtēšanas apspriedes komisijas priekšsēdētājs eksāmena norises telpā aicina kandidātus rezultātu eksāmena vērtējuma paziņošanai.  Tāpat Noteikumu projektā paredzēts, ka pēc eksāmena norises komisijas sekretārs reģistrācijas žurnālu, kandidātu eksāmena materiālus un protokolu nodod padomei. Turklāt saglabāts nosacījums, ka komisijas sēdes ir slēgtas un informāciju, kas saistīta ar eksāmena darbu novērtēšanu, var izsniegt tikai ar padomes priekšsēdētāja rakstisku atļauju.  Atšķirīgs regulējums tiek paredzēts lēmuma par tiesu eksperta sertifikāta izsniegšanu paziņošanai. Nākamajā darbdienā pēc lēmuma pieņemšanas padome publicē Tiesu administrācijas mājaslapā informāciju par tiesu eksperta sertifikāciju vai resertifikāciju un sertifikātu izsniegšanu. Padome piecu darbdienu laikā pēc informācijas par sertifikāciju vai resertifikāciju un sertifikāta izsniegšanu publicēšanas sagatavo tiesu ekspertu sertifikātu, ko tiesu eksperts personīgi saņem padomē.  Personai nelabvēlīgu lēmumu (par sertifikācijas vai resertifikācijas neveikšanu) nosūta tai piecu darbdienu laikā pēc lēmuma pieņemšanas dienas.  Kandidāts, kurš nenokārto eksāmenu, ir tiesīgs to atkārtoti kārtot divu gadu laikā, bet ne agrāk kā pēc sešiem mēnešiem, skaitot no lēmuma saņemšanas dienas. Ja atkārtoto eksāmenu kārto noteiktajā termiņā, kandidāts ir daļēji atbrīvots no sertifikācijas maksas.  Attiecībā uz resertifikāciju tiek saglabāta līdzšinējā kārtība, kad tiesu eksperts vienu mēnesi pirms sertifikāta darbības termiņa beigām iesniedz padomei pieteikumu tiesu eksperta resertifikācijai, pievienojot noteiktus dokumentus, kas apliecina tiesu eksperta kvalifikācijai nepieciešamo papildināto zināšanu apjomu. Lēmumu par tiesu eksperta resertifikāciju padome pieņem 15 dienu laikā no noteiktās resertifikācijas maksas saņemšanas. Pieņemot lēmumu, padome pēc Noteikumu projekta un tā pielikumos noteiktiem kritērijiem izvērtē tiesu eksperta profesionālās prasmes, iemaņas un zināšanas un pieņem lēmumu apstiprināt resertifikācijas pieteikumu vai atteikt resertifikāciju. Ja tiesu ekspertam atsaka resertifikāciju, tas sertifikātu var iegūt tiesu eksperta amata kandidātam noteiktajā sertifikācijas kārtībā.  Noteikumu projektā paredzēta arī kārtība, kādā reģistrē izsniegtos sertifikātus padomē un noteikts termiņš (10 darbdienas), kādā padome iekļauj informāciju par tiesu ekspertiem tiesu ekspertu reģistrā.  Noteikumu projektā (tāpat kā Noteikumos) paredzēts, ka tiesu ekspertam var izsniegt sertifikāta dublikātu, ja padome sertifikātu atzinusi par nederīgu (sertifikāts ir nozagts, nozaudēts vai kļuvis lietošanai nederīgs). |
| 3. | Projekta izstrādē iesaistītās institūcijas | Tieslietu ministrija un Tiesu administrācija. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu eksperti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 708 |  | 726 | 516 | 751 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 708 |  | 726 | 516 | 751 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2 708 |  | 726 | 516 | 751 |
| 2.1. valsts pamatbudžets | 2 708 |  | 726 | 516 | 751 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu “Par valsts budžetu 2016.gadam” Tieslietu ministrijas budžeta apakšprogrammā 03.01.00 “Tiesu administrēšana” ieņēmumi no maksas pakalpojumiem un citiem pašu ieņēmumiem plānoti 2 052 693 *euro*, tajā skaitā 2708 *euro* ieņēmumi, kas iekasējami atbilstoši Noteikumu projektā noteiktajai maksai, un 2 049 985 *euro*, kas iekasējami atbilstoši Ministru kabineta 2015.gada 30.jūnija noteikumiem Nr.346 “Tiesu administrācijas maksas pakalpojumu cenrādis”.  Paredzēts, ka  2016.gadā eksāmenu kārtos 23 tiesu ekspertu kandidāti, 5 tiesu ekspertu kandidāti kārtos eksāmena otro daļu vai kārtos eksāmenu atkārtoti un 37 tiesu eksperti veiks resertifikāciju, no tiem 3 tiesu medicīnas un tiesu psihiatrijas eksperti,  2017.gadā eksāmenu kārtos 25 tiesu ekspertu kandidāti, no tiem 3 tiesu medicīnas un tiesu psihiatrijas eksperti, 5 tiesu ekspertu kandidāti kārtos eksāmena otro daļu vai kārtos eksāmenu atkārtoti un 90 tiesu eksperti veiks resertifikāciju, no tiem 4 tiesu medicīnas un tiesu psihiatrijas eksperti,  2018.gadā eksāmenu kārtos 25 tiesu ekspertu kandidāti, no tiem 3 tiesu medicīnas un tiesu psihiatrijas eksperti, 5 tiesu ekspertu kandidāti kārtos eksāmena otro daļu vai kārtos eksāmenu atkārtoti un 76 tiesu eksperti veiks resertifikāciju, no tiem 4 tiesu medicīnas un tiesu psihiatrijas eksperti,  2019.gadā eksāmenu kārtos 26 tiesu ekspertu kandidāti, no tiem 3 tiesu medicīnas un tiesu psihiatrijas eksperti, 5 tiesu ekspertu kandidāti kārtos eksāmena otro daļu vai kārtos eksāmenu atkārtoti un 95 tiesu eksperti veiks resertifikāciju, no tiem 31 tiesu medicīnas un tiesu psihiatrijas eksperts.  **Detalizēts ieņēmumu aprēķins:**  **2016.gads**  Ieņēmumi par eksāmena kārtošanu un resertifikāciju ir plānoti **2707,50 *euro***apmērā, tai skaitā:  1) 23 ekspertu kandidāti x maksa par tiesu eksperta kvalifikācijas pārbaudījuma eksāmena kārtošanu 85 *euro* personai, kurai ir jāiegūst tiesu eksperta sertifikāts = 1955 *euro*;  2) 5 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu 42,50 *euro* = 212,50 *euro*;  3) 34 tiesu ekspertu, izņemot tiesu medicīnas un tiesu psihiatrijas ekspertu, resertifikācija x maksa par resertifikāciju 15 *euro* = 510 *euro*;  4) 3 tiesu medicīnas un tiesu psihiatrijas ekspertu resertifikācija x maksa par resertifikāciju 10 *euro* = 30 *euro*.  **2017.gads**  Ieņēmumi par eksāmena kārtošanu un resertifikāciju ir plānoti **3433,50** *euro* apmērā, tai skaitā:  1) 22 ekspertu kandidāti, izņemot tiesu medicīnas un tiesu psihiatrijas ekspertu kandidātus, x maksa par tiesu eksperta kvalifikācijas pārbaudījuma eksāmena kārtošanu 85 *euro* personai, kurai ir jāiegūst tiesu eksperta sertifikāts = 1870 *euro*;  2) 3 tiesu medicīnas un tiesu psihiatrijas ekspertu kandidāti x maksa par tiesu eksperta kvalifikācijas pārbaudījuma eksāmena kārtošanu 7 *euro* personai, kurai ir jāiegūst tiesu eksperta sertifikāts = 21 *euro*;  3) 5 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu 42,50 *euro* = 212,50 *euro*;  4) 86 tiesu ekspertu, izņemot tiesu medicīnas un tiesu psihiatrijas ekspertu, resertifikācija x maksa par resertifikāciju 15 *euro* = 1290 *euro*;  5) 4 tiesu medicīnas un tiesu psihiatrijas ekspertu resertifikācija x maksa par resertifikāciju 10 euro = 40 euro  Izmaiņas pret kārtējo gadu: 3433,50 *euro* – 2707,50 *euro* = 726 *euro*.  **2018.gads**  Ieņēmumi par eksāmena kārtošanu un resertifikāciju ir plānoti **3223,50** *euro* apmērā, tai skaitā:  1) 22 ekspertu kandidāti, izņemot tiesu medicīnas un tiesu psihiatrijas ekspertu kandidātus, x maksa par tiesu eksperta kvalifikācijas pārbaudījuma eksāmena kārtošanu 85 *euro* personai, kurai ir jāiegūst tiesu eksperta sertifikāts = 1870 *euro*;  2) 3 tiesu medicīnas un tiesu psihiatrijas ekspertu kandidāti x maksa par tiesu eksperta kvalifikācijas pārbaudījuma eksāmena kārtošanu 7 *euro* personai, kurai ir jāiegūst tiesu eksperta sertifikāts = 21 *euro*;  3) 5 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu 42,50 *euro* = 212,50 *euro*;  4) 72 tiesu ekspertu, izņemot tiesu medicīnas un tiesu psihiatrijas ekspertu, resertifikācija x maksa par resertifikāciju 15 *euro* = 1080 *euro*;  5) 4 tiesu medicīnas un tiesu psihiatrijas ekspertu resertifikācija x maksa par resertifikāciju 10 *euro* = 40 *euro*.  Izmaiņas pret kārtējo gadu: 3223,50 *euro* – 2707,5 *euro* = 516 *euro.*  **2019.gads un turpmākie gadi**  Ieņēmumi par eksāmena kārtošanu un resertifikāciju ir plānoti **3458,50** *euro* apmērā, tai skaitā:  1) 23 ekspertu kandidāti, izņemot tiesu medicīnas un tiesu psihiatrijas ekspertu kandidātus, x maksa par tiesu eksperta kvalifikācijas pārbaudījuma eksāmena kārtošanu 85 *euro* personai, kurai ir jāiegūst tiesu eksperta sertifikāts = 1955 *euro*;  2) 3 tiesu medicīnas un tiesu psihiatrijas ekspertu kandidāti x maksa par tiesu eksperta kvalifikācijas pārbaudījuma eksāmena kārtošanu 7 *euro* personai, kurai ir jāiegūst tiesu eksperta sertifikāts = 21 *euro*;  3) 5 ekspertu kandidāti x maksa par atkārtotu tiesu eksperta kvalifikācijas pārbaudījuma kārtošanu 42,50 *euro* = 212,50 *euro*;  4) 64 tiesu ekspertu, izņemot tiesu medicīnas un tiesu psihiatrijas ekspertu, resertifikācija x maksa par resertifikāciju 15 *euro* = 960 *euro*;  5) 31 tiesu medicīnas un tiesu psihiatrijas eksperta resertifikācija x maksa par resertifikāciju 10 *euro* = 310 *euro*.  Izmaiņas pret kārtējo gadu: 3458,50 *euro* – 2707,5,50 *euro* = 751 *euro*.  **Detalizēts izdevumu aprēķins (tajā skaitā, anotācijas pielikumā):**  **A. Izdevumu aprēķins uz vienu tiesu eksperta kvalifikācijas pārbaudījuma eksāmena kārtošanu, vienu atkārtotu tiesu eksperta kvalifikācijas pārbaudījuma kārtošanu un vienu resertifikāciju.**  Tiesu medicīnas ekspertiem un tiesu psihiatrijas ekspertiem sertifikācija un resertifikācija ir atšķirīga no citu specialitāšu ekspertiem. Līdz ar to ir mazāks resursu patēriņš un attiecīgi izdevumi mazāki.  I. Izdevumi par tiesu eksperta kvalifikācijas pārbaudījuma eksāmena kārtošanu, izņemot tiesu medicīnas un tiesu psihiatrijas eksperta kandidātu, 85 *euro*, tai skaitā:  1) Sludinājums oficiālajā izdevumā “Latvijas Vēstnesis” (1 sludinājuma cena 39,13 *euro*, plānots sertifikāciju veikt 2 x gadā. Izdevumi par sludinājumiem gadā: 2 sludinājumi x 39,13 *euro* = 78,26 *euro*. Vidēji 25 pieteikumi gadā sertifikācijai. Izdevumi par sludinājumu uz vienu sertifikācijas pieteikumu: izdevumi 78,26 *euro* / vidēji gadā 25 pieteikumi = 3,13 *euro*;  2) Saņemtā pieteikuma un pievienoto dokumentu reģistrēšana un pārbaude. Vecākais referents 19.2 amata saime, II līmenis, 10.mēnešalgu grupa, mēnešalga 1287 *euro*, vispārējā piemaksa 10% apmērā no plānotās mēnešalgu kopsummas mēnesī 128,70 *euro*, prēmijas un naudas balvas 10% apmērā no plānotās mēnešalgu kopsummas mēnesī 128,70 *euro*, darba samaksa mēnesī kopā 1544,40 *euro*. Mēnesī vidēji 168 darba stundas. Darba samaksa stundā: 1544,40 *euro* / 168 h = 9,19 *euro*.  Izdevumi atalgojumam uz vienu sertifikācijas pieteikumu: 9,19 *euro* x patērētais laiks 3h = 27,57 *euro*.  Darba devēja valsts sociālās apdrošināšanas obligātās iemaksas: atalgojums 27,57 *euro* x 23,59% = 6,50 *euro*.  Atlīdzība kopā: 27,57 *euro* + 6,50 *euro* = 34,07 *euro*;  3) Testu izstrāde sertifikācijas pārbaudījumam vienu reizi piecos gados, 60 testa jautājumi. Samaksa viena testa jautājuma izstrādei 20 *euro* x 60 jautājumi = 1200 *euro*. Izdevumi par testu izstrādi uz vienu sertifikācijas pieteikumu: izdevumi testu izstrādei 1200 *euro* / vidēji 125 pieteikumi 5 gados = 9,60 *euro*;  4) Testa veidlapu sagatavošana: vidēji 7 lp. izdrukāšana: biroja papīra un tonera izdevumi vidēji 0,03 *euro* uz vienu lapu x 7 lp. = 0,21 *euro*;  5) Ekspertu kandidātu atzinumu recenzēšana, ja kandidāta izvēlētajā specialitātē sertificētu ekspertu nav un atzinumu recenzēšanai uzaicina atbilstošas specialitātes augstskolu akadēmiskā personāla pārstāvi vai speciālistu atbilstošā jomā. Vidēji 4 gadījumi gadā x samaksa recenzentam 159,25 *euro* (cena atbilstoši iepriekš faktiski veiktajai autoratlīdzībai) par recenziju vienā specialitātē = 637 *euro*. Izdevumi vidēji uz vienu sertifikācijas pieteikumu: 637 *euro* / 25 pieteikumi vidēji gadā = 25,48 *euro*;  6) Ekspertu kandidātu atzinumu recenzēšana, ja kandidāta izvēlētajā specialitātē Latvijā nav sertificētu ekspertu vai speciālistu un ir jāpieaicina ārvalstu speciālists. Prognozējams šāds gadījums vienu reizi piecos gados:  a) atzinumu tulkošana: 1 atzinums vidēji 3 lpp. x 5 atzinumi vienam ekspertu kandidātam = 15 lpp. x 7,26 *euro* par vienu lpp. tulkojumam no latviešu valodas uz angļu valodu = 108,90 *euro* + recenzija vidēji 2 lpp. x 5,81 *euro* tulkojums uz latviešu valodu = 11,62 *euro*. Kopā 108,90 *euro* + 11,62 *euro* = 120,52 *euro* / vidēji 125 pieteikumi 5 gados = 0,96 *euro*,  b) ārvalstu eksperta piedalīšanās sertifikācijas komisijas darbā: komandējuma izdevumi 1099 *euro* / vidēji 125 pieteikumi 5 gados = 8,79 *euro* uz vienu pieteikumu;  7) Pasta sūtījuma izdevumi lēmuma nosūtīšanai kandidātam, kuram nav piešķirta eksperta kvalifikācija: 5 eksperti x 1,47 *euro* (0,05 *euro* aploksnes, biroja papīra un tonera izdevumi + 1,42 *euro* pasta izdevumi par ierakstītu vēstuli) = 7,35 *euro*. Izdevumi vidēji uz vienu sertificējamo: 7,35 *euro* / vidēji 25 sertifikācijas pieteikumi gadā = 0,29 *euro*;  8) Sertifikāta izgatavošana 0,65 *euro* (cena atbilstoši iepriekš veiktiem iepirkumiem);  9) Dokumentu pārbaude un rēķina sagatavošana:  a) atlīdzība vecākajam grāmatvedim stundā (14 amata saime, IIIA līmenis, 9.mēnešalgu grupa): mēnešalga 1190 *euro*, vispārējā piemaksa 10% apmērā no plānotās mēnešalgu kopsummas mēnesī 119 *euro*, prēmijas un naudas balvas 10% apmērā no plānotās mēnešalgu kopsummas mēnesī 119 *euro*, darba samaksa mēnesī kopā 1428 *euro*. Mēnesī vidēji 168 darba stundas. Darba samaksa stundā: 1428 *euro* / 168 h = 8,50 *euro* / h. Patērētais laiks vidēji 10 min. jeb 0,17 h. Izdevumi atalgojumam uz vienu sertifikācijas pieteikumu: 8,50 *euro* x patērētais laiks 0,17 h = 1,45 *euro*.  Darba devēja valsts sociālās apdrošināšanas obligātās iemaksas: atalgojums 1,45 *euro* x 23,59% = 0,34 *euro*.  Atlīdzība kopā: 1,45 *euro* + 0,34 *euro* = 1,79 *euro.*  b) rēķina izdruka: biroja papīra un tonera izmaksas uz vienu lapu 0,03 *euro*.  II. Izdevumi par tiesu eksperta kvalifikācijas pārbaudījuma eksāmena kārtošanu tiesu medicīnas un tiesu psihiatrijas eksperta kandidātam 7 *euro*, tai skaitā:  1) Saņemtā pieteikuma un pievienoto dokumentu reģistrēšana un pārbaude. Vecākais referents 19.2 amata saime, II līmenis, 10.mēnešalgu grupa, mēnešalga 1287 *euro*, vispārējā piemaksa 10% apmērā no plānotās mēnešalgu kopsummas mēnesī 128,70 *euro*, prēmijas un naudas balvas 10% apmērā no plānotās mēnešalgu kopsummas mēnesī 128,70 *euro*, darba samaksa mēnesī kopā 1544,40 *euro*. Mēnesī vidēji 168 darba stundas. Darba samaksa stundā: 1544,40 *euro* / 168 h = 9,19 *euro*.  Izdevumi atalgojumam uz vienu sertifikācijas pieteikumu: 9,19 *euro* x patērētais laiks 0,373 h = 3,43 *euro*.  Darba devēja valsts sociālās apdrošināšanas obligātās iemaksas: atalgojums 3,43 *euro* x 23,59% = 0,81 *euro*.  Atlīdzība kopā: 3,43 *euro* + 0,81 *euro* = 4,24 *euro*;  2) Pasta sūtījuma izdevumi lēmuma nosūtīšanai kandidātam, kuram nav piešķirta eksperta kvalifikācija: 5 eksperti x 1,47 *euro* (0,05 *euro* aploksnes, biroja papīra un tonera izdevumi + 1,42 *euro* pasta izdevumi par ierakstītu vēstuli) = 7,35 *euro*. Izdevumi vidēji uz vienu sertificējamo: 7,35 *euro* / vidēji 25 sertifikācijas pieteikumi gadā = 0,29 *euro*;  3) Sertifikāta izgatavošana 0,65 *euro* (cena atbilstoši iepriekš veiktiem iepirkumiem);  4) Dokumentu pārbaude un rēķina sagatavošana:  a) atlīdzība vecākajam grāmatvedim stundā (14 amata saime, IIIA līmenis, 9.mēnešalgu grupa): mēnešalga 1190 *euro*, vispārējā piemaksa 10% apmērā no plānotās mēnešalgu kopsummas mēnesī 119 *euro*, prēmijas un naudas balvas 10% apmērā no plānotās mēnešalgu kopsummas mēnesī 119 *euro*, darba samaksa mēnesī kopā 1428 *euro*. Mēnesī vidēji 168 darba stundas. Darba samaksa stundā: 1428 *euro* / 168 h = 8,50 *euro* / h. Patērētais laiks vidēji 10 min. jeb 0,17 h. Izdevumi atalgojumam uz vienu sertifikācijas pieteikumu: 8,50 *euro* x patērētais laiks 0,17 h = 1,45 *euro*.  Darba devēja valsts sociālās apdrošināšanas obligātās iemaksas: atalgojums 1,45 *euro* x 23,59% = 0,34 *euro*.  Atlīdzība kopā: 1,45 *euro* + 0,34 *euro* = 1,79 *euro.*  b) rēķina izdruka: biroja papīra un tonera izmaksas uz vienu lapu 0,03 *euro*.  III. Izdevumi par vienu atkārtotu tiesu eksperta kvalifikācijas pārbaudījuma kārtošanu, izņemot tiesu medicīnas un tiesu psihiatrijas eksperta kandidātu 42,50 *euro*:  50 procenti no izdevumiem par tiesu eksperta kvalifikācijas pārbaudījuma eksāmena kārtošanu = 50% no 85 *euro*.  IV. Izdevumi par vienu atkārtotu tiesu eksperta kvalifikācijas pārbaudījuma kārtošanu tiesu medicīnas un tiesu psihiatrijas eksperta kandidātam 3,50 *euro*:  50 procenti no izdevumiem par tiesu eksperta kvalifikācijas pārbaudījuma eksāmena kārtošanu = 50% no 7 *euro*.  V. Izdevumi par vienu resertifikāciju, izņemot tiesu medicīnas un tiesu psihiatrijas ekspertu, 15 *euro*, tai skaitā:  1) Saņemtā pieteikuma un pievienoto dokumentu reģistrēšana un pārbaude. Vecākais referents – 19.2 amata saime, II līmenis, 10.mēnešalgu grupa, mēnešalga 1287 *euro*, vispārējā piemaksa 10% apmērā no plānotās mēnešalgu kopsummas mēnesī 128,70 *euro*, prēmijas un naudas balvas 10% apmērā no plānotās mēnešalgu kopsummas mēnesī 128,70 *euro*, darba samaksa mēnesī kopā 1544,40 *euro*. Mēnesī vidēji 168 darba stundas. Darba samaksa stundā: 1544,40 *euro* / 168 h = 9,19 *euro*.  Izdevumi atalgojumam uz vienu resertifikācijas pieteikumu: 9,19 *euro* x patērētais laiks 1,096 h = 10,07 *euro*.  Darba devēja valsts sociālās apdrošināšanas obligātās iemaksas: atalgojums 10,07 *euro* x 23,59% = 2,38 *euro*.  Atlīdzība kopā: 10,07 *euro* + 2,38 *euro* = 12,45 *euro*;  2) Pasta sūtījuma izdevumi lēmuma par resertifikācijas atteikumu nosūtīšanai: 5 lēmumi x 1,47 *euro* (0,05 *euro* aploksnes, biroja papīra un tonera izdevumi + 1,42 *euro* pasta izdevumi par ierakstītu vēstuli) = 7,35 *euro*. Izdevumi vidēji uz vienu resertificējamo: 7,35 *euro* / vidēji 87 resertifikācijas pieteikumi gadā = 0,08 *euro*;  3) Sertifikāta izgatavošana 0,65 *euro* (cena atbilstoši iepriekš veiktiem iepirkumiem);  4) Dokumentu pārbaude un rēķina sagatavošana:  a) atlīdzība vecākajam grāmatvedim stundā (14 amata saime, IIIA līmenis, 9.mēnešalgu grupa): mēnešalga 1190 *euro*, vispārējā piemaksa 10% apmērā no plānotās mēnešalgu kopsummas mēnesī 119 *euro*, prēmijas un naudas balvas 10% apmērā no plānotās mēnešalgu kopsummas mēnesī 119 *euro*, darba samaksa mēnesī kopā 1428 *euro*. Mēnesī vidēji 168 darba stundas. Darba samaksa stundā: 1428 *euro* / 168 h = 8,50 *euro* / h. Patērētais laiks vidēji 10 min. jeb 0,17 h. Izdevumi atalgojumam uz vienu sertifikācijas pieteikumu: 8,50 *euro* x patērētais laiks 0,17 h = 1,45 *euro*.  Darba devēja valsts sociālās apdrošināšanas obligātās iemaksas: atalgojums 1,45 *euro* x 23,59% = 0,34 *euro*.  Atlīdzība kopā: 1,45 *euro* + 0,34 *euro* = 1,79 *euro.*  b) rēķina izdruka: biroja papīra un tonera izmaksas uz vienu lapu 0,03 *euro*.  VI. Izdevumi par vienu resertifikāciju tiesu medicīnas un tiesu psihiatrijas ekspertam 10 *euro*, tai skaitā:  1) Saņemtā pieteikuma un pievienoto dokumentu reģistrēšana un pārbaude. Vecākais referents – 19.2 amata saime, II līmenis, 10.mēnešalgu grupa, mēnešalga 1287 *euro*, vispārējā piemaksa 10% apmērā no plānotās mēnešalgu kopsummas mēnesī 128,70 *euro*, prēmijas un naudas balvas 10% apmērā no plānotās mēnešalgu kopsummas mēnesī 128,70 *euro*, darba samaksa mēnesī kopā 1544,40 *euro*. Mēnesī vidēji 168 darba stundas. Darba samaksa stundā: 1544,40 *euro* / 168 h = 9,19 *euro*.  Izdevumi atalgojumam uz vienu resertifikācijas pieteikumu: 9,19 *euro* x patērētais laiks 0,656 h = 6,03 *euro*.  Darba devēja valsts sociālās apdrošināšanas obligātās iemaksas: atalgojums 6,03 *euro* x 23,59% = 1,42 *euro*.  Atlīdzība kopā: 6,03 *euro* + 1,42 *euro* = 7,45 *euro*;  2) Pasta sūtījuma izdevumi lēmuma par resertifikācijas atteikumu nosūtīšanai: 5 lēmumi x 1,47 *euro* (0,05 *euro* aploksnes, biroja papīra un tonera izdevumi + 1,42 *euro* pasta izdevumi par ierakstītu vēstuli) = 7,35 *euro*. Izdevumi vidēji uz vienu resertificējamo: 7,35 *euro* / vidēji 87 resertifikācijas pieteikumi gadā = 0,08 *euro*;  3) Sertifikāta izgatavošana 0,65 *euro* (cena atbilstoši iepriekš veiktiem iepirkumiem);  4) Dokumentu pārbaude un rēķina sagatavošana:  a) atlīdzība vecākajam grāmatvedim stundā (14 amata saime, IIIA līmenis, 9.mēnešalgu grupa): mēnešalga 1190 *euro*, vispārējā piemaksa 10% apmērā no plānotās mēnešalgu kopsummas mēnesī 119 *euro*, prēmijas un naudas balvas 10% apmērā no plānotās mēnešalgu kopsummas mēnesī 119 *euro*, darba samaksa mēnesī kopā 1428 *euro*. Mēnesī vidēji 168 darba stundas. Darba samaksa stundā: 1428 *euro* / 168 h = 8,50 *euro* / h. Patērētais laiks vidēji 10 min. jeb 0,17 h. Izdevumi atalgojumam uz vienu sertifikācijas pieteikumu: 8,50 *euro* x patērētais laiks 0,17 h = 1,45 *euro*.  Darba devēja valsts sociālās apdrošināšanas obligātās iemaksas: atalgojums 1,45 *euro* x 23,59% = 0,34 *euro*.  Atlīdzība kopā: 1,45 *euro* + 0,34 *euro* = 1,79 *euro.*  b) rēķina izdruka: biroja papīra un tonera izmaksas uz vienu lapu 0,03 *euro*.  **B. Izdevumi uz visu tiesu eksperta kvalifikācijas pārbaudījuma eksāmena kārtošanas skaitu, visu atkārtotu tiesu eksperta kvalifikācijas pārbaudījuma kārtošanas gadījumu skaitu un visu resertifikāciju skaitu norādīti Noteikumu projekta sākotnējās ietekmes novērtējuma ziņojuma (anotācijas) pielikumā.**  Kopā izdevumi 2016.gadā 2707,50 *euro.*  Kopā izdevumi 2017.gadā 3433,50 *euro.*  Kopā izdevumi 2018.gadā 3223,50 *euro.*  Kopā izdevumi 2019.gadā 3458,50 *euro.* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts jāvirza kopā ar Ministru kabineta noteikumu projektu“Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru”. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju izteikt viedokli, Noteikumu projekts saskaņā ar Ministru kabineta 2009.gada 25.augusta noteikumiem Nr. 970 “Sabiedrības līdzdalības kārtība attīstības un plānošanas procesā” ievietots Tieslietu ministrijas interneta mājaslapā 2016. gada 22. aprīlī. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības un plānošanas procesā” 7.4.1apakšpunktu sabiedrības pārstāvjiem bija iespēja līdzdarboties, rakstiski sniedzot viedokli par Noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības pārstāvju viedokļi par Noteikumu projektu pēc tā ievietošanas Tieslietu ministrijas mājaslapā nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesu ekspertu padome, Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas V sadaļa – Noteikumu projekts šo jomu neskar.*

Iesniedzējs:

tieslietu ministrs Dzintars Rasnačs

20.10.2016. 10:23

5034

D. Obuka

67036833; Daina.Obuka@tm.gov.lv

O. Āboliņa

67063811, Olita.Abolina@ta.gov.lv